**Úloha:**

Vytvorte tabuľku ***Zvieratá*** so zoznamom zvierat v ZOO. Evidujte *meno*, *svetadiel pôvodu*, *dátum narodenia (*typ *Dátum/čas)*, *počet mláďat*, *hmotnosť*, *výšku*, *žravosť* (pomocou *sprievodcu vyhľadávaním*: mäsožravec, bylinožravec a všežravec), *hmotnosť potravy*, ktorú zver spotrebuje za deň a jej *životopis* (typ *Memo*).

* Vytvorte ***stĺpcový formulár*** a upravte ho tak, aby na ľavej strane boli pod sebou všetky údaje o zvierati okrem životopisu a na pravej životopis tak, aby zaberal celú výšku formulára a bol dostatočne široký.
* Vypočítajte *priemernú hmotnosť*, *priemernú výšku*, *maximálnu hmotnosť*, *minimálnu výšku*, *celkový počet mláďat* a *celkovú hmotnosť potravy*, ktorú zvery za deň spotrebujú.
* Vypočítajte *vek každého zvieraťa*, *priemerný vek všetkých zvierat* a *najvyšší vek v ZOO*.
* Vložte do záhlavia formulára názov zoologickej záhrady a jej logo.
* Oživte trochu vytvorený formulár a vložte mu na pozadie obrázok nejakého sympatického zvieratka.
* Otvorte návrh tabuľky ***Zvieratá*** a pridajte stĺpec na fotografiu zvieraťa. Nakreslite, alebo iným spôsobom získajte obrázky jednotlivých zvierat a vložte ich do databázy. Pre obrázok nastavte vo vlastnostiach zachovanie proporcií.
* V databáze ZOO vytvorte tabuľku ***Svetadiel*** a prepojte ju reláciou s tabuľkou ***Zvierat***.
* V databáze ZOO vytvorte vzťah medzi ***ošetrovateľmi*** a ***klietkami***. Klietku majú na starosti viacerí ošetrovatelia, pričom jeden ošetrovateľ pracuje so zvieratami vo viacerých klietkach.